LA UNION - Ibilbilang ti kapulisan a kabilang iti bigtime pusher ti dua a babbae a nakimmeg iti insayangkat a buy bust operation ti San Fernando PNP ken PDEA region idi rabii ti Lunes.
Daytoy ti inbatad ti Pol. Insp. Vanessa Gabut information officer ti SFC PNP kabayatan ti pannakiuman kenkuana.
Segun kenni Gabut kabilang iti top 4 ti watchlist ti PDEA ni Filipina Pimente ti ma-ikadua nakimmeg a drug personality idiay Brgy. Madayegdeg gaputa maipagarop nga adun ti sup-supplyan daytoy.
Nupay kasta saan met a maibaga ti kapulisan no nabayagen daytoy nga agsup-supply ti droga agsipudta sumagmamanon nga aldaw daytoy nga under surveillance.
Malaksid kenni Pimentel, kitkitaen met ita ti kapulisan ti immuna a nakimmeg a ni Vilma Ducusin, idiay Brgy. 3, gaputa dadakkel iti mailaklako na a droga.
Malaksid ditoy syudad ket isuna pay ti maipagarop a suppliyer ti droga iti nadumaduma nga ili.
Naamuan nga umabot ti P40,000 iti bayad na ti sumagmamano a gramo ti droga.
Maipalagip, naala manipud kenni Ducusin ti 3 transparent plastic heat shield sachet a mapapati a shabu, cellphone ken kuarta idinto a 5 small heat shield transparent plastic sachet a maipagarop a shabu iti naala kenni Pimentel.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn